रोड पर खड़ी स्कूल बस में कैंटर ने मारी टक्कर, बड़ा हादसा टला
शनिवारसुबह समय करीब 7 बजकर 15 मिनट हो रहा था। रेयान इंटरनेशनल स्कूल की बस सोहना-गुडगांव मेन रोड पर सीडी चौक के पास खड़ी थी। बच्चे एक-एक कर बस में चढ़ रहे थे। तभी पीछे से रहे तेज रफ्तार कैंटर ने कंडक्टर साइड की तरफ बस को जोरदार टक्कर मार दी। टक्कर लगते ही बस में बैठे करीब 10 से 12 बच्चे अंदर ही गिर गए। किसी भी बच्चे को गंभीर चोट नहीं आई। गनीमत ये रही की टक्कर के वक्त बस के पीछे की सीट पर बच्चे नहीं बैठे थे, नहीं तो बड़ा हादसा हो सकता था। टक्कर इतनी जबरदस्त थी कि कैंटर के आगे का हिस्सा करीब तीन फीट बस के पिछले हिस्से में घुस गया। इस हादसे में कैंटर चालक घायल हो गया। बादशाहपुर थाने में कैंटर चालक के खिलाफ केस दर्ज हुआ है।
अच्छाहुआ पीछे की सीट पर नहीं थे बच्चे
बसकी कंडीशन को देखकर अंदाजा लगाया जा सकता है कि टक्कर कितनी जोरदार रही होगी। कैंटर बस के पीछे के हिस्से में करीब 3 फीट तक अंदर जा घुसा। बता दें कि इस बस में हर रोज करीब 50 से 60 बच्चे स्कूल जाते हैं। गनीमत ये रही कि हादसे के वक्त स्कूल बस में सिर्फ 10 से 12 बच्चे सवार थे। अगर हादसा उस स्पॉट पर होता, जहां बस में बच्चों की संख्या बढ़ जाती है, तो कोई अप्रिय घटना हो सकती थी। अच्छी बात ये भी रही कि हादसे के वक्त बस की पीछे की सीट पर कोई बच्चा सवार नहीं था, नहीं तो उसकी जान भी जा सकती थी। अक्सर देखा जाता है कि स्कूल बसों के चालक सुबह के समय बच्चों को जल्दी स्कूल पहुंचाने के चक्कर में ट्रैफिक नियमों की अनदेखी करते हैं।
^स्कूल बस में पीछे से टक्कर लगी थी, गनीमत रही कि स्कूल बस में अधिक बच्चे नहीं थे और पीछे का हिस्सा खाली था। ऐसे में बच्चों को मामूली चोटें आई हैं। सुनीलदत्त, ट्रैफिक इंस्पेक्टर, सोहना रोड, गुड़गांव
बस ड्राइवर की ये थी गलती
रेयानइंटरनेशनल स्कूल की बस बादशाहपुर की तरफ से आते हुए गुड़गांव की ओर खड़ी थी। यहां बच्चे चढ़ रहे थे। बता दें कि गुड़गांव-सोहना रोड काफी व्यस्त रहती है। दिनभर यहां तेज रफ्तार में वाहन दौड़ते रहते हैं। बावजूद इसके बस के ड्राइवर ने मेन रोड पर स्कूल बस को खड़ा कर बच्चों को चढ़ाने की गलती की। जबकि चालक को चाहिए था कि वो बस को सर्विस रोड पर खड़ा करता, और तसल्ली से बच्चों को बस में चढ़ाता, लेकिन उसने ऐसा नहीं किया।
गुड़गांव. हादसेके बाद स्कूल बस और कैंटर को अलग करने की कोशिश करते लोग।
mag_Deva hin_Deva hin_Deva hin_Deva hin_Deva hne_Deva hin_Deva hin_Deva